KLINIQ ดีด 7% รับ “วีระศักดิ์ สินทรัพย์ไพบูลย์” นั่งกรรมการ เรียกความเชื่อมั่นนลท.
KLINIQ ดีด 7% นักลงทุนโล่งอก หลังบริษัทฯตั้ง “วีระศักดิ์ สินทรัพย์ไพบูลย์” นั่งกรรมการแทน “นายประทีป วาณิชย์ก่อกุล” ที่ลาออกไปก่อนหน้า
KLINIQ ดีด 7% นักลงทุนโล่งอก หลังบริษัทฯตั้ง “วีระศักดิ์ สินทรัพย์ไพบูลย์” นั่งกรรมการแทน “นายประทีป วาณิชย์ก่อกุล” ที่ลาออกไปก่อนหน้า
16 พ.ย. 2565

ผู้สื่อข่าวรายงานว่า วันนี้ (16 พ.ย. 65) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ณ เวลา 10:22 น. อยู่ที่ระดับ 35.50 บาท บวก 2.25 บาท หรือ 6.77% สูงสุดที่ระดับ 36.25 บาท ต่ำสุดที่ระดับ 35.00 บาท ด้วยมูลค่าการซื้อขาย 195.16 ล้านบาท

สำหรับราคาหุ้น KLINIQ เกิดการเด้งกลับนักลงทุนเกิดความเชื่อมั่นมากขึ้น เมื่อบริษัทฯ แจ้งว่า ที่ประชุมคณะกรรมการบริษัท เมื่อวันที่ 15 พ.ย.65 มีมติแต่งตั้งนายวีระศักดิ์ สินทรัพย์ไพบูลย์ เป็นกรรมการแทน นายประทีป วาณิชย์ก่อกุล ที่ลาออกเนื่องจากมีปัญหาด้านสุขภาพ โดยมีผลตั้งแต่ 15 พ.ย. 65